Tarsis

Tarsis eller Tarsisj (hebraisk: תַּרְשִׁישׁ) er et sted nevnt i den hebraiske Bibelen (Det gamle testamente) med uklar betydning. En av de hyppigst tilbakevendende er at Tarsis er et sted, antagelig en by eller et land, som ligger langt fra og til havs fra Israel. Dets hovedmening antyder således å et område vest i Middelhavet som folk i Midtøsten hadde kontakt med og omtaler som et viktig sted for sjøfart og handel. Felles synes det være at Tarsis er en geomyte for et sted som ligger langt borte.

Ulike bibelutgaver som Septuaginta, Biblia Vulgata, og Targum av Jonatan gjengir dette stedet som Kartago, men andre bibelkommentarer oppfatter stedet som oldtidens Spania.«Tarshish» i Jewish Encyclopedia, av Isidore Singer og M. Seligsohn.

En del av de bibelsk omtalene er blant annet:

 Kong Salomo oppretter handel med Tarsis og mottar elfenbein, aper og påfugler derfra.Nettbibelen: Andre Krønikebok 9:21 og Første Kongebok 10:22 Disse varene har alle opprinnelse i India. Påfuglen er eksempelvis Indias nasjonalfugl.«Peacock» , Wild India
 Jona seilte ut fra Jaffa for å seile til Tarsis, «bort fra Herren».Nettbibelen: Jonas bok 1-3 Hans opprør mot Jahve førte til at sjøfolkene kastet ham over bord, hvor han ble svelget av en fisk og kastet opp på tørt land på Guds ordre. Han dro deretter til den assyriske byen Ninive.
 Den jødiske historikeren Josefus leste i henhold til Ioudaike archaiologia (Jødisk forhistorie) Flavius Josefus: Ioudaike archaiologia (Jødisk forhistorie) i. 6, § 1 som byen Tarsus i sørlige Lilleasia, antagelig på grunn av navnlikheten. Assyriske nedtegnelser refererte til Tarsus som Tarzi.
 Den franske bibelforskeren Samuel Bochart (1600-tallet) var den første som identifiserte Tarsis med byen Tartessos i sørlige Spania, senere støttet av andre forfattere, blant annet Joseph Hertz (1936). Tartessos var en fønikisk koloni som var særlig rike på metaller som var sjeldne i Midtøsten, særlig var tinn av betydning. I orakelet mot byen Tyr nevnte profeten Esekiel Nettbibelen: Esekiels bok 27:12 at sølv, jern, bly og tinn kom til Tyr fra Tarsis (Trsys). Varene ble lagret i Tyr og solgt videre, antagelig til Mesopotamia. Redaktørene av New Oxford Annotated Bible mente at Tarsis er enten Tartessos eller Sardinia.Metzger, Bruce M. & Roland E. Murphy, red. (1991): New Oxford Annotated Bible, kommentar på Jeremia 10:9.

 Referanser 

 Se også 
 Tartessos med diskusjon om Tarsis

Kategori:Mytologi
Kategori:Fiktive steder
Kategori:Andre krønikebok
Kategori:Første kongebok